מרדכי הגר

רבי מרדכי הגר (כונה ר' מוטל'ה; י"ח בתמוז ה'תרפ"ב, 14 ביולי 1922 – כ"ט באדר ה'תשע"ח, 16 במרץ 2018) היה האדמו"ר מוויז'ניץ מונסי במשך 46 שנים. מייסד ענף זה של חסידות ויז'ניץ. נולד בגרויסוורדיין שברומניה, לרב חיים מאיר הגר, לימים האדמו"ר מוויז'ניץ, ומרגליא, בתו של הרב זאב טברסקי, האדמו"ר מרחמסטריווקה. בילדותו היה קשור לסבו, האדמו"ר רבי ישראל הגר (ה"אהבת ישראל"), שהתגורר בסמוך, עד לפטירתו בשנת ה'תרצ"ו. בגרויסוורדיין לא היו ישיבות, והוא למד אצל רבי יהודה סגל רוזנר, בעל ה"אמרי יהודה", בסקלהיד, ותקופה קצרה בישיבה של האדמו"ר רבי יואל טייטלבוים בסאטמר שברומניה. כן למד בישיבת פאפא, בראשות הרב יוסף גרינוולד מפאפא. את שני האחרונים החשיב לרבותיו. רוב שנות בחרותו עברו עליו בלימוד לצד אביו. ידידו בבחרותו היה גיסו, הרב יהודה הורוויץ מדז'יקוב. בהיותו כבן 18 פרצה השואה. הוא ניצל ממנה עם אביו וכל משפחתו והם עברו לבוקרשט שהפכה מרכז לפליטים. הוא נהג לציין מדי שנה בטיש את י"ט באייר, היום שבו ניצל. לאחר המלחמה חזר לגרויסוורדיין ולימד תורה לבחורים פליטי מלחמה. בסיוון ה'תש"ה (1945) נישא בבוקרשט לפייגא מלכה, בת האדמו"ר רבי יעקב יוסף מסקווירה. לאחר שנפטרה מדלקת באלול ה'תש"ו, נשא את אחותה הצעירה, סימא מירל, והתגורר בדארנא. נולדו להם 14 ילדים. הרב הגר לא הצליח להשיג אשרת כניסה לארץ ישראל. בערב ראש חודש אדר ב' ה'תש"ח (1948) הגיע לארצות הברית עם חמיו והחל לשמש כרבם של חסידי ויז'ניץ בארצות הברית, תחילה בבורו פארק ולאחר מכן בויליאמסבורג, שם ייסד בית מדרש. לאחר פרק זמן הודיע שאינו רוצה לגור בעיר הצפופה, גם בשל חששות צניעות, ובתמוז ה'תשכ"ד עבר למונסי עם מספר משפחות והקים בה קהילה. בשנת תשס"ג העביר את ישיבתו לעיירה קייאמישא לייק (בשטח של מלון גיברס) שבהרי קטסקיל, וסביבה התפתחה קהילה נוספת של חסידיו. מדי שנה נהג להגיע לישראל לשמש בעל תוקע בבית מדרשו של אביו בראש השנה. לאחר פטירת אביו, בשנת ה'תשל"ב (1972), הוכתר לאדמו"רות בארצות הברית, לצד אחיו רבי משה יהושע הגר שהחל לכהן כאדמו"ר מוויז'ניץ בישראל. בארצות הברית היה מכונה "האדמו"ר מוויז'ניץ" ואחיו "האדמו"ר מוויז'ניץ מבני ברק", ואילו בישראל היה מכונה "האדמו"ר מוויז'ניץ מונסי" או "האדמו"ר ממונסי". לאחר שאחיו הרב משה יהושע הרחיק את בנו הרב ישראל מחצרו בשנת ה'תשמ"ד, קיבל אותו הרב מרדכי, צעד שגרם לקרע בין שתי החצרות. למתח תרמה גם העובדה שהרב מרדכי נחשב לקנאי, בעוד אחיו כיהן כנשיא מועצת גדולי התורה של אגודת ישראל. האחים היו בנתק במשך כשמונה עשרה שנה, עד שהרב משה יהושע החזיר את בנו הרב ישראל לחצרו בבני ברק ה'תשס"ב, ולאחר תיווך של כמה מהתורמים הגדולים של שתי החצרות התחדשו הקשרים ביניהם, והם ביקרו זה את זה. אחיינו הרב ישראל החשיב את דודו כרבו, ודודו אף העביר לו את חלקת קבורתו (האחרונה הפנויה), באוהל אדמור"י ויז'ניץ שבבני ברק. בימי חייו הוקמו לחסידותו קהילות ומוסדות בויליאמסבורג, בורו פארק, בלייקווד, וגיברס. וכן בלונדון, באנטוורפן, ובמונטריאול. ובישראל - בבני ברק, בבית שמש ובירושלים. פגש את נשיא ארצות הברית ג'ימי קרטר, עם רבי שלמה מבאבוב ורבי משה מסאטמר. בחודשי חייו האחרונים אושפז בבית החולים מאונט סיני במנהטן, ושם נפטר בכ"ט באדר ה'תשע"ח. הלווייתו יצאה מבית המדרש המרכזי של חסידותו במונסי "לבוש מרדכי", בערב שבת, והשתתפו בה עשרות אלפים. במהלך ההלוויה חולקו על פי צוואתו לכל אברך הלומד בכולל 72 דולר, וציבור חסידיו נתבקש בהוראתו ללמוד במשך השנה לעילוי נשמתו דף גמרא מדי יום (והילדים משנה). נקבר לצד בנו הרב פנחס שלום שנפטר בחייו, באוהל בחלקת ויז'ניץ בבית הקברות במונסי. הרב הגר הושפע מדעותיו הקנאיות של רבו האדמו"ר מסאטמר, והיה בעל השקפת עולם אנטי ציונית. עם זאת, מפני כבוד אביו (ובהמשך אחיו ואחייניו העומדים בראש אגודת ישראל בישראל) הוא לא יצא נגד אגודת ישראל. בנוגע להשתתפות בבחירות לכנסת הוא לא הביע דעה, וכאשר גורמים מסאטמר ו"העדה החרדית" ניסו להחתימו על כרוזים להפגנות ומחאות, סירב לחתום ושלחם לאחיו, ולאחר מכן לאחיינו, באומרו שאינו מתערב בענייני ארץ ישראל. בטישים בסעודה שלישית הוא נהג למחות על פרצות בדת. דברי תורתו היו מתובלים בחישובי גימטריאות, כדרך אבותיו. הנהיג וביקש מחסידיו שיביאו בפניו כל חודש "שעות צעטיל" - דף עם פירוט שעות לימוד התורה של כל אחד במהלך החודש החולף. אסר על חסידיו לטלטל בבורו פארק ובויליאמסבורג, למרות ההכשר שהעניקו לעירוב המקומי חלק מרבני העיר. התנגד לאכילת גלידה בסוף הסעודה, בשל ספקות הלכתיים בברכות הנהנין. לעצמו החמיר ונמנע באופן גורף מאכילת בשר. עודד את חסידיו להעסיק יהודים ולהעדיפם על פני גויים, ובאולמות השמחה שבבעלות מוסדותיו במונסי עובדים רק יהודים חרדים. התנגד שיצלמו אותו, ואף פנה במכתב למערכות העיתונים החרדיים ודרש שלא יפרסמו את תמונותיו, וכי לא ימחל למפרסמן. ב"כינוס כלל ישראל" נגד האינטרנט שהתקיים בקווינס בחודש סיוון תשע"ב חרג מגדרו, וצולם והוסרט בהסכמתו. אשתו השנייה נפטרה כעשור לפניו. לאחר מותו מונו על פי הוראתו שבעת בניו ונכדו (במקום בנו הגדול שנפטר) לממלאי מקומו כאדמור"י החסידות בקהילותיה. הרב פנחס שלום(ייד') (נפטר בסיוון ה'תשע"ה 2015, בגיל 67), היה רב "קהל תורת חיים ויז'ניץ" בבורו פארק, חיבר ספר "אור שלום". היה נשוי לזיסל רייזל, בת האדמו"ר רבי שמואל צבי הורביץ מספינקא. בנו, הרב יעקב יוסף הגר, מילא את מקום אביו ברבנות, ולאחר פטירת סבו מונה לאדמו"ר מוויז'ניץ בורו פארק. ציפורה, נשואה לרב אברהם דב טברסקי, רב קהילת רחמסטריווקה במונסי. בנם הרב יעקב יוסף החל לכהן באלול תשע"ט כאדמו"ר מ"תולדות מרדכי" בלייקווד. הרב ישראל, ממלא המקום המרכזי של אביו בחצר במונסי. נשוי למרים בת רבי אליעזר מייזליש מאויהל. מלכה חנה רחל, נשואה לרב ישראל אליעזר פיש, האדמו"ר מביקסאד וויליאמסבורג הרב מנחם מנדל, האדמו"ר מוויז'ניץ קייאמישא לייק. בעבר שימש כרב "קהל תורת חיים ויז'ניץ" המקומי המונה כ-90 משפחות[דרוש מקור]. נשוי לפייגא שפרה בת דודו הרב חי יצחק טברסקי, האדמו"ר מרחמסטריווקה ארצות הברית. הרב יצחק יוחנן, האדמו"ר מוויז'ניץ ויליאמסבורג. בעבר שימש כרב "קהל תורת חיים ויז'ניץ" המקומי. נשוי לחיה מינדל בת רבי משה מקיוויאשד. הינדא, נשואה לרב יהוסף בנציון רוטנברג, האדמו"ר מקוסון בבורו פארק. הרב אליעזר זאב, הוכתר כהאדמו"ר מוויז'ניץ ירושלים, אך מתגורר בארצות הברית. בעבר שימש רב "קהל תורת חיים ויז'ניץ" ברחוב אדוניהו הכהן בירושלים. עסקן רפואי ורב בית מדרש של החסידות בבורו פארק. נשוי לדבורה, בת הרב דוד טברסקי, האדמו"ר מסקווירא בורו פארק. הרב דוד, האדמו"ר מוויז'ניץ לונדון. ייסד ושימש בעבר רב "קהל אמרי חיים ויז'ניץ" המקומי, המונה כ-150 משפחות. נשוי לחנה מרים, בת רבי משה טויב מקאלוב ארצות הברית. כחמיו עוסק בהחזרה בתשובה. הרב אהרן(ייד'), האדמו"ר מוויז'ניץ מונטריאול. שימש בעבר רב "קהל אהבת ישראל ויז'ניץ" המקומי. נשוי לשרה, בת רבי נפתלי אריה טויב מקאליב ארצות הברית. חוה רייזל, נשואה לרב אהרן מנחם מנדל טברסקי, בן דודה רבי דוד טברסקי, האדמו"ר מסקווירא. הרב ברוך שמשון הגר, האדמו"ר מוויז'ניץ בית שמש, ממלא מקומו המרכזי בישראל. בעבר שימש רב הקהילה בבית שמש ורב בית המדרש של החסידות ברחוב הרב מלצר בבני ברק. נשוי למרים, בת בן דודו רבי ישראל הגר, האדמו"ר מוויז'ניץ. גולדה, נשואה לרב יצחק יחיאל מיכל מוסקוביץ, רב קהילת שאץ במונסי, בן רבי יוסף חיים משאץ ויליאמסבורג. ברכה, נשואה לרבי נחמן יוסף טברסקי, בנו של רבי זאב טברסקי (מראשי ישיבת "מאור עיניים" ובנו של רבי יוחנן מרחמסטריווקא). איגוד מוסדות ויז'ניץ, גדולת מרדכי, מבית קשר איתן בטאון ויז'ניץ - סא ב, באתר אוצר החכמה מדיה וקבצים בנושא מרדכי הגר בוויקישיתוף בנצי מילר, 46 שנות הנהגה • מתולדותיו של כ"ק האדמו"ר מויז'ניץ זצ"ל ממונסי, כ"ט באדר ה'תשע"ח, באתר JDN מערכת JDN, צפו: כ"ק האדמו"ר זצ"ל בביקורו האחרון בארץ הקודש, כ"ט באדר ה'תשע"ח משה ויסברג, אבל כבד בעולם החסידות: זקן האדמו"רים האדמו"ר מויז'ניץ ממונסי זצ"ל, באתר בחדרי חרדים, 16 במרץ 2018 יוסף גרינבוים, אבל בעולם החסידות: הרבי מויז'ניץ ממונסי, רבי מרדכי הגר זצ"ל, באתר חרדים10, 16 במרץ 2018 ישראל כהן, ‏אבל בעולם החסידות: כ"ק האדמו"ר מויז'ניץ ממונסי זצ"ל, באתר כיכר השבת, 16 במרץ 2018 כתבה לאחר פטירתו בניו יורק טיימס (באנגלית) משה ויסברג, הרבי החדש הפתיע: אבא לא היה נגד הבחירות, באתר בחדרי חרדים, 26 באוקטובר 2018 מרדכי בן חיים מאיר הגר (1922-2018), מויז'ניץ-מנסי, דף שער בספרייה הלאומית בנצי מילר נִצְּחוּ אֶרְאֶלִּים אֶת הַמְּצוּקִים: כ"ק האדמו"ר מויז'ניץ זצ"ל ממונסי, באתר JDN, כ"ט באדר ה'תשע"ח שמה הרשמי המדויק נתון לוויכוח בין בניה. רבי מרדכי סבר ששמה "מרגליא" ורבי משה יהושע סבר ששמה "מרגלית". משה ויסברג, הרבי מויז'ניץ מפתיע: "לכו לדוד שלי ממונסי", באתר בחדרי חרדים, 24 בספטמבר 2016 משה ויסברג, הרבי מויז'ניץ על דודו: "היה מלך ישראל", באתר בחדרי חרדים, 17 במרץ 2018 ציוץ של ישראל כהן בטוויטר צילום המפגש, בטוויטר של משה ויסברג משה ויסברג, ההיערכות להלוויה במונסי. הרבי מבעלזא בהוראה לחסידיו והרבי מויז'ניץ ימריא, באתר בחדרי חרדים, 16 במרץ 2018 משה ויסברג, בערב שבת עשרות אלפים ליוו את האדמו"ר מויז'ניץ ממונסי זצ"ל • תיעוד, באתר בחדרי חרדים, 17 במרץ 2018 יוסף גרינבוים, עשרות אלפים ליוו את הרבי מויז'ניץ ממונסי: אלה 8 האדמו"רים החדשים, באתר חרדים10, 17 במרץ 2018 בנצי מילר, וַיְהִי בִּנְסֹעַ: מסע הלוויית כ"ק האדמו"ר מויז'ניץ ממונסי זצוק"ל • וידאו וגלריה, באתר jdn, א' בניסן ה'תשע״ח יענקי קצבורג, נִצְּחוּ אֶרְאֶלִּים • האדמו"ר מויזנ'יץ מונסי, באתר כל הזמן, א' בניסן ה'תשע"ח כך חוסל הקרע שניסו ליצור בין גדולי ישראל בארה"ב לישראל, באתר בחדרי חרדים, 6 ביוני 2017 הקפדה זו, שמקורה בקבלה, מובאת בין היתר בספר "יערות דבש" של רבי יהונתן אייבשיץ (ח"א דרוש ב') עיתון המבשר, ב' בניסן תשע"ח, עמוד 2. ישראל כהן, ‏פטירת האדמו"ר מויז'ניץ ממונסי: כל בניו יוכתרו כאדמו"רים, באתר כיכר השבת, 17 במרץ 2018 משה ויסברג, הצצה מיוחדת: שבעת הממשיכים מויז'ניץ ממונסי שיוכתרו לאדמו"רים, באתר בחדרי חרדים, 17 במרץ 2018 אבל בויז'ניץ מונסי: הבן הגדול הרה"צ רבי פנחס שלום הגר זצ"ל, בחדרי חרדים